Public procurement notice: Contract Notice
Published: 2017-07-07
Buyer: Kombit A/S
Country: DK
Contract type: Services
Procedure: Competitive procedure with negotiation
CPV classification: 72000000 | 72200000 | 72212517 | 72220000: Systems and technical consultancy services | 72230000: Custom software development services
Estimated value: 120000000 DKK
Submission deadline: 2017-08-14
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Formålet med Kontrakten er at sikre, at kommunerne får et nyt valgsystem, der skal forbedre og konkurrenceudsætte it-understøttelsen på valgområdet, og derved frigøre kommunerne og de øvrige myndigheder på valgområdet fra KMDs monopol.
KOMBIT har som indkøbscentral, på vegne af de 98 kommuner og de 5 regioner, fået til opgave at indkøbe og få udviklet det nye System og skal efterfølgende styre it-leverandørens opgaver med drift, forvaltning og videreudvikling.
Systemet skal i en årrække fremover it-understøtte kommunernes, regionernes, Økonomi- og Indenrigsministeriets, Statsforvaltningens og Bornholms Regionskommunes samt Danmarks Statistiks opgaver på valgområdet. Systemet skal derfor have en arkitektur, så det er enkelt at videreudvikle Systemet til at understøtte nye valgarter eller opgaver på valgområdet.
I første version skal systemet understøtte den samlede valgproces for de 5 valgarter Folketingsvalg (FV), regionsrådsvalg (RV), Kommunalbestyrelsesvalg (KV), Europa-Parlamentsvalg (EV) og Folkeafstemninger (FA).
Valgprocessen og dermed systemet afvikles iht. lov om valg til Folketinget (folketingsvalgloven), lov om valg af danske medlemmer til Europa-Parlamentet (Europa-Parlamentsvalgloven), lov om kommunale og regionale valg (den kommunale og regionale valglov), Folkeafstemninger er desuden reguleret i folketingsvalglovens kapitel 12, der særligt handler om folkeafstemninger.
Systemets funktionalitet forudsætter integrationer til flere omgivende systemer, herunder bl.a. til printleverandør af valgkort, til kommunernes bogtrykkere af stemmesedler, til medier og andre aftagere af valgresultater, til CPR, DAR/DAGI, Digital Post, NemSMS, fælleskommunale støttesystemer samt Statens Arkiver.
Systemet skal designes i henhold til principperne i den fælles kommunale rammearkitektur. Da systemet indeholder personfølsomme data, og da systemets driftsikkerhed og kvalitet er kritisk i perioder omkring stemmeafgivningen, skal ansøgeren være opmærksom på, at systemet skal leve op til høje standarder for sikkerhed.
Udover driften af Systemet, skal Leverandøren i forvaltningsfasen også udføre en række administrative opgaver i under og omkring et valg, herunder bl.a. klargøring af Systemet og dets snitflader til valgafvikling, administration af valgets stamoplysninger validering af valgkortskabeloner og valgkort, samt samarbejde med print- og distributionsleverandør op til valget.
Ansøger skal være opmærksom på, at driftskontrakten indeholder en tredeling af driftsopgaverne i hen-holdsvis Infrastrukturdrift, Applikationsdrift og Applikationsvedligehold. Opdelingen er et led i Kombits driftsstrategi og skal sikre, at Kombit i kontraktperioden eventuelt kan opsige dele af driftsleverancen.
Kombit har valgt ikke at opdele kontrakten i flere delkontrakter. Baggrunden herfor er, at det er fundet hensigtsmæssigt, at den leverandør, som leverer systemet, også efterfølgende driftsafvikler og vedligeholder systemet, fordi den pågældende leverandør har betydeligt større indsigt i den udviklede løsning, og formodes at kunne skabe en bedre IT-sikkerhed omkring dette samfundskritiske system. Derudover forventes der et tæt samarbejde mellem leverandør og Kombit, og en opdeling i flere delkontrakter vil skabe en væsentlig større risiko i forhold til ansvarsfordelingen mellem leverandørerne. Endvidere taler økonomiske hensyn for en samlet kontrakt, da der forventes at være besparelser ved selve udbudsprocessen samt ved den efterfølgende kontraktstyring.
Kombit opfordrer virksomheder, som ikke har erfaring og/eller kapacitet på alle områder dækket af kontrakten til at indgå samarbejde med 3. part.
Kontrakten indeholder kvalitative optioner samt optioner på forlængelse af kontrakten. Optioner på forlængelse af kontrakten fremgår af punkt II.2.7), og de kvalitative optioner fremgår af udbudsmaterialet.
Ansøger skal udfylde et ESPD, som kan findes i EU-Supply. Hvis ansøger er en sammenslutning af virksomheder (f.eks. et konsortium), skal hver deltager i konsortiet udfylde et ESPD. Der henvises i øvrigt til udbudsbetingelserne.

Eligibility requirements: Ansøger skal udfylde et ESPD, som kan findes i EU-Supply. Hvis ansøger er en sammenslutning af virksomheder (f.eks. et konsortium), skal hver deltager i konsortiet udfylde et ESPD. Der henvises i øvrigt til udbudsbetingelserne.

Award value: 120000000